অপরূদ্ধ / ফোরকান ,খুলনাঃ খুলনার সদর থানাধীন বড় মির্জাপুর ইউসুফ রোড এলাকার মাদক সম্রাট শাহজাহানের বাড়ি থেকে পুলিশ বিপুল পরিমান দেশী-বিদেশী মাদকদ্রব্য ও অস্ত্র উদ্ধার করেছে । এসময় তার স্ত্রী মাদক সম্রাজ্ঞী ফরিদা পারভীন, তার ছেলে জুলফিকার আলী খান ওরফে  শুভ, মেয়ে ফাতেমাতুজ জোহরা মহুয়া, বাড়ির ম্যানেজার আবুল কালাম আজাদ, কাজের মেয়ে রেশমা আক্তারকে গ্রেফতার করেছে। তবে বাড়ির মালিক নগরীর শীর্ষ মাদক ব্যবসায়ী শাহজাহান পলাতক রয়েছে। গত রোববার গভীর রাতে এ অভিযান চালায়।  পুলিশ জানায়, গোপন সংবাদের ভিত্তিতে রোববার রাত ১২টার দিকে খুলনা মেট্রোপলিটন পুলিশ (কেএমপি) কমিশনার মোঃ সফিকুর রহমানের নেতৃত্বে মহানগর পুলিশের বিশেষ শাখা ও খুলনা থানা পুলিশ যৌথভাবে নগরীর ইউসুফ রোর ৩ নম্বর মির্জাপুরের শাহজাহানের বাড়িতে অভিযান চালায়। এসময় বাড়ির সিড়ির নিচের দুটি গোডাউন ও দোতলার  বিভিন্ন ক থেকে ৬৪০ বোতল দেশী-বিদেশী মদ, এক হাজার ৬০৮ ক্যান বিয়ারসহ নানা প্রকার মাদকদ্রব্য উদ্ধার করা হয়। অভিযানের সময় তালাবদ্ধ ঘরের ক থেকে একটি একনলা বন্দুক ও ৮ রাউন্ড বন্দুকের কার্তুজ ও নগদ ৯০ হাজার ৭৫০ টাকা, একটি বৌদ্ধমুর্তি, একটি স্বর্ণের ও পাথর সম্বলিত সাদা আংটি, বিভিন্ন মডেলের ৯টি মোবাইল সেট, এক ছোড়া চাবি, ৮টি ৫০০ টাকার জাল নোট উদ্ধার করেছে পুলিশ।  পুলিশ জানিয়েছে, শাহজাহান দণিাঞ্চলের মাদক ব্যবসায়ী ও চোরাচালান সিন্ডিকেটের একজন প্রভাবশালী সদস্য। সে দীর্ঘদিন যাবৎ মাদক ব্যবসাসহ সব ধরনের চোরাচালানের সাথে  সম্পৃক্ত রয়েছে। তার পিতার নাম আব্দুল মজিদ হাওলাদার। সে বটিয়াঘাটা উপজেলার দণি মোহাম্মদ নগর এলাকার বাসিন্দা। তার কথিত স্ত্রী এই মাদক সম্রাজ্ঞী ফরিদা পারভীন।  গ্রেফতারকৃত ফরিদা পারভীন জানান, মাদক সম্রাট শাহজাহানের সাথে তার কোন সম্পর্ক নেই। গত এক বছর আগে নগরীর নতুন বাজার এলাকার বাসিন্দা জনৈক লতিফ নামক এক ব্যবসায়ী তার বাড়ির নিচতলা গোডাউন হিসেবে ভাড়া নেয়। সেখান থেকেই এই মাদক ও অস্ত্র উদ্ধার হয়েছে। তার স্বামীর নাম কেরামত আলী ইঞ্জিনিয়ার। কয়েকবছর আগে সে মারা গেছে। তার ছেলে শুভ বিএল কলেজে এবং মেয়ে মহুয়া কমার্স  কলেজে অধ্যায়নরত।  এব্যাপারে পুলিশ কমিশনার মোঃ শফিকুর রহমান বলেন, দীর্ঘদিন ধরে ওই বাড়িতে মাদকদ্রব্য জমা করা হয়েছে। গোপন সংবাদের ভিত্তিতে ওই বাড়িতে অভিযান চালানো হয়। আটককৃত মাদকের মূল্য ৬০ লাখ ৯৮ হাজার টাকা। মাদক ব্যবসার মূল হোতা শাহজাহান হাওলাদারকে গ্রেফতার করা সম্ভব হয়নি। গত ২৫ মার্চ মাদকের যে চালান আটক হয়েছে তাও এই একই ব্যক্তির। এব্যাপারে জড়িত মূল হোতাসহ অন্যদের গ্রেফতারে অভিযান অব্যাহত রয়েছে।  খুলনা সদর থানার ভারপ্রাপ্ত কর্মকর্তা এসএম কামরুজ্জামান বলেন, পুলিশ বাদী হয়ে মামলা দায়ের করেছে।  গ্রেফতারকৃতদের জিজ্ঞাসাবাদের জন্য পাঁচ দিনের রিমান্ডের আবেদন করা হয়েছে।  উল্লেখ্য, গত ২৫ মার্চ খুলনা মহানগর গোয়েন্দা পুলিশ ঢাকা থেকে খুলনাগামী সিলভার কালারের একটি প্রাইভেটকার যোগে কামাল জমার্দ্দার ও শাহজাহান নামে দুই মাদক ব্যবসায়ী ১৪৫ বোতল বিদেশী মদ ও ৭২ ক্যান বিয়ার নিয়ে খুলনায় আসার সময় রূপসা ব্রীজ এলাকা থেকে গ্রেফতার করে। ওই একই দিন গোয়েন্দা শাখার ইন্সপেক্টর মামুন খানের নেতৃত্বে অপর একটি টিম সোনাডাঙ্গা বাইপাস সড়কস্থ আহসানিয়া ইউনিভার্সিটির সামনে অভিযান চালিয়ে নার্গিস, সাথী ও সবুরা নামে তিন মাদক ব্যবসায়ীকে  গ্রেফতার করে। পুলিশ তাদের শরীর তল্লাশী করে ৪৩ বোতল ফেন্সীডিল উদ্ধার করে।